# Insubmissió lingüística

La insubmissió lingüística és una forma d'activisme basada en la desobediència en situacions de dominació o de subordinació lingüístiques, amb l'objectiu de fer respectar els propis drets lingüístics. La insubmissió lingüística sol tenir lloc en contextos de contacte entre llengües, i especialment en casos de diglòssia, en les quals el fet de parlar una llengua pot ser presentat com un acte de mala educació, de falta de respecte o de mala fe.
Entre els antecedents més coneguts, hi ha actors com la Crida a la Solidaritat als anys 80 o les reivindicacions de grups polítics i sindicals. Un dels antecedents històrics més coneguts és el de la detenció i vexació d'Antoni Gaudí l'11 de setembre de 1924 per parlar en català amb la policia. La Plataforma per la llengua —que elabora anualment un informe de discriminacions per raó de llengua als Països Catalans— ha propugnat històricament estratègies individuals d'insubmissió lingüística. El concepte va ser divulgat per Francesc Ferrer i Gironès en un assaig del 1990 anomenat La insubmissió lingüística i en articles de premsa.
En el context sard, la insubmissió lingüística (insubordinatzione linguìstica) ha estat proposada per exponents de l'activisme lingüístic i de l'independentisme (Atzori 2019).
En el context del postcolonialisme africà, la decisió de l'escriptor i activista kikuiu Ngũgĩ wa Thiong'o d'abandonar l'anglès com a llengua de creació representa un cas d'insubmissió lingüística sostingut en el temps, especialment pel fet que va ser presa en un context de repressió i empresonament.
La diputada kurda Leyla Zana va ser condemnada a quinze anys de presó després del seu discurs de jurament de càrrec al parlament turc, al qual va afegir una frase en llengua kurda, prohibida a Turquia fins al 1991.

## Referències

* ↑ «Insubmissió lingüística», 26-12-2010. Arxivat de l'original el 2021-01-11. [Consulta: 9 gener 2021].
* ↑ «ERC opta per la insubmissió lingüística i usarà el català al Congrés». Diari de Girona, 2012. [Consulta: 9 gener 2021].
* ↑ «Insubmissió lingüística: “Pel català als ajuntaments, plantem cara”». [Consulta: 9 gener 2021].
* ↑ Llibertat.cat. «Aquest dilluns, protestes en defensa de l'escola en català». [Consulta: 9 gener 2021].
* ↑ Upf, Intersindical-csc Secció Sindical. «INTERSINDICAL-CSC A LA UPF: EN DEFENSA DEL CATALÀ: INSUBMISSIÓ», dijous, 13 desembre 2012. [Consulta: 9 gener 2021].
* ↑ NacióDigital. «La conversa amb la policia: Gaudí, detingut per parlar en català, avui fa 93 anys | NacióDigital». [Consulta: 9 gener 2021].
* ↑ «Queixes i denúncies». [Consulta: 9 gener 2021].
* ↑ «Què puc fer?». Plataforma per la Llengua. [Consulta: 2021].
* ↑ «Insubmissió lingüística». El Punt, 2003. [Consulta: 9 gener 2021].
* ↑ «Translimen - Trasmissione a cura dell'associazione radicale esperanto E.R.A.» (en italià), 17-04-2016. [Consulta: 9 gener 2021].
* ↑ «‘Mestissa’ i altres testimonis d’ètnies supervivents» (en catalan). [Consulta: 9 gener 2021]. «“Aquest llibre, Descolonitzar la ment, és el meu comiat a l’anglès com a vehicle de cap de les meves obres. D’ara endavant, escriuré sempre en kikuiu i suahili."»
* ↑ «Leyla Zana (1991) A Kurdish Woman in the Turkish Parliament - YouTube». [Consulta: 9 gener 2021].

## Bibliografia

* ATZORI, Salvatore. Doddore Meloni - un uomo, due lingue: l'italiano forense e il sardo campidanese nelle udienze del Tribunale = una personi, duas lìnguas: s'italianu giuditziàriu e su sardu campidanesu in is audièntzias de su Tribunali (en italià, sard). Sàsser: EDeS - Editrice democratica sarda, 2019. ISBN 978-88-6025-487-0. OCLC 1152360151.